 СЛУЖБЕНИ ЛИСТ

**ГРАДА ПРОКУПЉА**

|  |  |  |
| --- | --- | --- |
| **ГОДИНА XI****Број 39** | **Прокупље****14. Септембар****2020.** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 119 и 120 Закона о раду (“Сл. Гласник РС“ бр. 24/2005,61/2005, 54/2009,32/2013, 75/2014, 13/2017- одлука УС, 113/2017 и 95/2018-аутентично тумачење), чланова 51,52 и 53 Посебног колективног уговора за запослене у јединицама локалне самоуправе („Сл. Гласник РС“ бр. 38/2019 од 31.05.2019 године), в.д Начелника градске управе града Прокупља, донео је

 ПРАВИЛНИК

О ИЗМЕНИ ПРАВИЛНИКА О БЛИЖИМ УСЛОВИМА ОСТВАРИВАЊА ПРАВА И НАЧИНУ ИСПЛАТЕ СОЛИДАРНЕ ПОМОЋИ ЗАПОСЛЕНИМА У ГРАДСКОЈ УПРАВИ ГРАДА ПРОКУПЉА

Члан 1.

 МЕЊА СЕ Правилник о ближим условима остваривања права и начину исплате солидарне помоћи запосленима у Градској управи града Прокупља број 110-63/2019-01 од 18.12.2019. године, у члану 18 Правилника и то тако што се бришу став први и став други поменутог члана, а уместо брисаног, стоји: „ Градско веће града Прокупља, најкасније до краја текуће календарске године, доноси Одлуку о исплати или неисплати солидарне помоћи за побољшање материјалног и социјалног положаја запослених за ту календарску годину, а у складу са расположивим буџетским средствима. О наведеној Одлуци, Градско веће града Прокупља обавештава Начелника градске управе града Прокупља, који на основу наведене Одлуке Градског већа, предузима даље радње из своје надлежности.“

Члан 2.

 У осталом делу Правилник о ближим условима остваривања права и начину исплате солидарне помоћи запосленима у Градској управи града Прокупља број 110-63/2019-01 од 18.12.2019. године остаје неизмењен.

Члан 3.

 Овај Правилник ступа на снагу осмог дана од дана објављивања у „Службеном листу града Прокупља“.

Број: 110-63/19-01

У Прокупљу, дана 11.09.2020.године

 ГРАДСКА УПРАВА ГРАДА ПРОКУПЉА

 В.Д НАЧЕЛНИКА

 ГРАДСКЕ УПРАВЕ ГРАДА ПРОКУПЉА

 Невена Јовић с.р.

***С а д р ж а ј***

***1.Правилник о измени Правилника о ближим условима остваривања права и начину исплате солидарне помоћи запосленима у градској управи града Прокупља..............1-2***



 Издавач**:** *Скупштина Грaда Прокупља*

 **Лист уредио:** *Ивана Миладиновић*

 **Главни и одговорни уредник:** *Секретар Скупштине Града*

*Прокупља Александра Вукићевић*